ประกาศกรมการขนส่งทางบกประกาศกรมการขนส่งทางบกเรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถสำหรับรถที่ใช้ในการขนส่งวัตถุอันตราย(ฉบับที่ ๒)พ.ศ. ๒๕๕๗ ตามที่กรมการขนส่งทางบกได้มีประกาศกำหนดคุณลักษณะและระบบการทำงานของเครื่องบันทึกข้อมูลการเดินทางของรถสำหรับรถที่ใช้ในการขนส่งวัตถุอันตรายพ.ศ. ๒๕๕๕ ลงวันที่ ๒๒ พฤศจิกายน ๒๕๕๕ ไว้แล้ว นั้นโดยที่เป็นการสมควรปรับปรุงข้อกำหนดเกี่ยวกับระบบการทำงานเครื่องบันทึกข้อมูลการเดินทางของรถเงื่อนไขในการรับรองเครื่องบันทึกข้อมูลการเดินทางของรถ และการรายงานข้อมูลการใช้งานของรถเสียใหม่ให้เหมาะสมยิ่งขึ้นอาศัยอำนาจตามความในข้อ ๑๕ (๑) (ต) แห่งกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ ๑ให้ยกเลิกความในข้อ ๔ ของประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถสำหรับรถที่ใช้ในการขนส่งวัตถุอันตรายพ.ศ. ๒๕๕๕ และให้ใช้ความต่อไปนี้แทนข้อ ๔เครื่องบันทึกข้อมูลการเดินทางของรถต้องมีระบบการทำงาน ดังต่อไปนี้(๑) ต้องทำงานตลอดเวลาที่เครื่องยนต์ทำงานหรือรถเคลื่อนที่(๒) สามารถทำงานให้เป็นไปตามคุณลักษณะที่กำหนดไว้ตามข้อ ๓ได้อย่างมีประสิทธิภาพ และสามารถจัดส่งข้อมูลดังต่อไปนี้ ในลักษณะที่เป็นปัจจุบัน(Real time)ผ่านทางโครงข่ายโทรคมนาคมหรือระบบสารสนเทศให้กรมการขนส่งทางบกตามรูปแบบและเงื่อนไขที่กำหนดไว้ท้ายประกาศนี้(ก) ข้อมูลเกี่ยวกับเครื่องบันทึกข้อมูลการเดินทางของรถ ได้แก่หมายเลขการรับรองเครื่องบันทึกข้อมูลการเดินทางของรถ (Vendor Identifier) และหมายเลขเครื่องบันทึกข้อมูลการเดินทางของรถ(GPS Unit Identifier)(ข) ข้อมูลการใช้งานของรถ ได้แก่ วัน เวลา ความเร็ว ตำแหน่งพิกัดสถานะของเครื่องยนต์ สถานะของสัญญาณ (GPS Fix Status) สถานะของข้อมูล (DataStatus) และลำดับของข้อมูล (Record Sequence Number)(ค) ข้อมูลผู้ขับรถ ได้แก่ ประเภทใบอนุญาตขับรถหมายเลขใบอนุญาตขับรถและจังหวัดที่ออกใบอนุญาต(ง) ข้อมูลการปลดหรือถอดเครื่องบันทึกข้อมูลการเดินทางของรถข้อ ๒ให้ยกเลิกความในข้อ ๖ ของประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถสำหรับรถที่ใช้ในการขนส่งวัตถุอันตรายพ.ศ. ๒๕๕๕ และให้ใช้ความต่อไปนี้แทนข้อ ๖การขอรับการตรวจสอบและรับรองคุณลักษณะและระบบการทำงานของเครื่องบันทึกข้อมูลการเดินทางของรถให้ผู้ให้บริการระบบติดตามรถยื่นคำขอ ณ สำนักวิศวกรรมยานยนต์ กรมการขนส่งทางบกพร้อมด้วยเอกสารหลักฐาน ดังต่อไปนี้(๑) ภาพถ่ายบัตรประจำตัวประชาชนกรณีเป็นคนต่างด้าวให้ยื่นภาพถ่ายใบสำคัญประจำตัวคนต่างด้าวพร้อมด้วยใบสำคัญถิ่นที่อยู่ตามกฎหมายว่าด้วยคนเข้าเมือง(๒)กรณีเป็นนิติบุคคลให้ยื่นภาพถ่ายหนังสือรับรองการจดทะเบียนเป็นนิติบุคคลพร้อมด้วยภาพถ่ายบัตรประจำตัวประชาชนของผู้มีอำนาจลงนามกรณีผู้มีอำนาจลงนามเป็นคนต่างด้าวให้ยื่นภาพถ่ายใบสำคัญประจำตัวคนต่างด้าวพร้อมด้วยใบสำคัญถิ่นที่อยู่ตามกฎหมายว่าด้วยคนเข้าเมือง(๓)หนังสือมอบอำนาจพร้อมด้วยภาพถ่ายบัตรประจำตัวประชาชนของผู้รับมอบอำนาจ กรณีมีการมอบอำนาจให้กระทำการแทน(๔) ภาพถ่ายใบอนุญาตประกอบกิจการโทรคมนาคม(๕) ภาพถ่ายใบรับรองเครื่องโทรคมนาคมและอุปกรณ์(๖) ชนิด แบบ และเอกสารแสดงข้อกำหนดทางเทคนิค (Technical Specification)ของเครื่องบันทึกข้อมูลการเดินทางของรถ อุปกรณ์บ่งชี้ผู้ขับรถ พร้อมด้วยเอกสารรับรองอื่นที่เกี่ยวข้อง(๗) คู่มือการใช้งานเครื่องบันทึกข้อมูลการเดินทางของรถพร้อมอุปกรณ์บ่งชี้ผู้ขับรถข้อ ๓ให้ยกเลิกความในข้อ ๗ ของประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถสำหรับรถที่ใช้ในการขนส่งวัตถุอันตรายพ.ศ. ๒๕๕๕ และให้ใช้ความต่อไปนี้แทนข้อ ๗เมื่อตรวจสอบแล้วปรากฏว่าเครื่องบันทึกข้อมูลการเดินทางของรถมีคุณลักษณะเป็นไปตามที่กำหนดและผู้ให้บริการระบบติดตามรถดำเนินการเชื่อมต่อข้อมูลเข้ากับศูนย์บริหารจัดการเดินรถด้วยระบบกำหนดตำแหน่งบนโลก(Global Positioning System: GPS) ของกรมการขนส่งทางบกเรียบร้อยแล้วกรมการขนส่งทางบกจะออกหนังสือรับรองให้แก่ผู้ให้บริการระบบติดตามรถข้อ ๔ให้ยกเลิกความในข้อ ๙ ของประกาศกรมการขนส่งทางบก เรื่องกำหนดคุณลักษณะและระบบการทำงานของเครื่องบันทึกข้อมูลการเดินทางของรถสำหรับรถที่ใช้ในการขนส่งวัตถุอันตรายพ.ศ. ๒๕๕๕ และให้ใช้ความต่อไปนี้แทนข้อ ๙เมื่อผู้ให้บริการระบบติดตามรถติดตั้งเครื่องบันทึกข้อมูลการเดินทางของรถให้แก่ผู้ประกอบการขนส่งรายใดแล้วต้องปฏิบัติให้เป็นไปตามที่กำหนด ดังต่อไปนี้(๑) ติดเครื่องหมายการรับรองจากกรมการขนส่งทางบกไว้ที่เครื่องบันทึกข้อมูลการเดินทางของรถหรือบริเวณใกล้เคียงกับเครื่องบันทึกข้อมูลการเดินทางของรถ หรือภายในห้องผู้ขับรถในตำแหน่งที่เห็นได้ชัดเจน โดยเครื่องหมายดังกล่าวต้องชัดเจน ไม่ลบเลือน(๒) ออกหนังสือรับรองการติดตั้งเครื่องบันทึกข้อมูลการเดินทางของรถตามแบบที่กำหนดไว้ท้ายประกาศนี้ให้กับผู้ประกอบการขนส่งหรือเจ้าของรถนำไปใช้เป็นหลักฐานประกอบการตรวจสภาพรถและดำเนินการทางทะเบียน(๓) ส่งข้อมูลการติดตั้ง เปลี่ยน ถอด หรือยกเลิกการใช้เครื่องบันทึกข้อมูลการเดินทางของรถ ให้แก่กรมการขนส่งทางบก(๔) ส่งข้อมูลตามข้อ ๔ (๒)ให้แก่กรมการขนส่งทางบกในลักษณะที่เป็นปัจจุบัน (Real Time)(๕)จัดเก็บข้อมูลการใช้งานของรถที่ติดตั้งเครื่องบันทึกข้อมูลการเดินทางไว้ไม่น้อยกว่า๖ เดือนและต้องจัดส่งข้อมูลดังกล่าวให้แก่กรมการขนส่งทางบกเมื่อมีการร้องขอหรือเมื่อต้องการตรวจสอบการส่งข้อมูลตาม (๓) และ (๔) ให้เป็นไปตามที่กำหนดไว้ท้ายประกาศนี้ข้อ ๕ให้ยกเลิกแบบเครื่องหมายการรับรองเครื่องบันทึกข้อมูลการเดินทางของรถตามที่กำหนดไว้ท้ายประกาศกรมการขนส่งทางบก เรื่องกำหนดคุณลักษณะและระบบการทำงานของบันทึกข้อมูลการเดินทางของรถสำหรับรถที่ใช้ในการขนส่งวัตถุอันตรายพ.ศ. ๒๕๕๕ และให้ใช้แบบเครื่องหมายการรับรองเครื่องบันทึกข้อมูลการเดินทางของรถตามที่กำหนดไว้ท้ายประกาศนี้แทนข้อ ๖ผู้ให้บริการระบบติดตามรถต้องแก้ไขปรับปรุงเครื่องบันทึกข้อมูลการเดินทางของรถที่ได้รับการรับรองไว้ก่อนวันที่ประกาศนี้มีผลใช้บังคับให้มีระบบการทำงานและสามารถรายงานข้อมูลการใช้งานของรถให้เป็นไปตามประกาศนี้ภายในวันที่๒๘ กุมภาพันธ์ ๒๕๕๗ข้อ ๗[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๐ มกราคม พ.ศ. ๒๕๕๗อัฌษไธค์ รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. การส่งข้อมูลตามประกาศข้อ ๙ (๓) และ (๔)๒. แบบเครื่องหมายการรับรองเครื่องบันทึกข้อมูลการเดินทางของรถ๓. แบบหนังสือรับรองการติดตั้งเครื่องบันทึกข้อมูลการเดินทางของรถ(ดูข้อมูลจากภาพกฎหมาย)ปริยานุช/ผู้จัดทำ๑๗ กุมภาพันธ์๒๕๕๗อังศุมาลี/ผู้ตรวจ๑๗ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๕ ง/หน้า ๒๑/๕ กุมภาพันธ์ ๒๕๕๗